-522-

           מספרנו 5-074                             יום ראשון, כ"ח תשרי, תשנ"ו

                                                                     22/10/95

***איגרת מס' 74***

*ׁ(עמ' 523 - 522)*

חבר יקר,

חלפה שנה ויותר מאז שכתבתי את ה-*איגרת*האחורנה. המתנתי עד אשר ייקבע הסדר לתיקון השכר שלנו בעקבות השיפור המשמעותי לגבי הפרופסורים. ואומנם במשך השנה זכינו במקדמה בשיעור של 10% החל מינואר 1994, שגדלה ל25% בינואר 1995 ולכדי 30% בחודש יולי.

ועדת השחיקה, המשותפת לאוצר ולוועד הארצי של עובדי המחקר במערכת הביטחון, סיכמה לאחרונה שתבוצע השוואת טבלת השכר לזו של הסגל האקדמי בתחולה למפרע מאפריל 1995. השכר החדש מבטא תוספת של 38%, שבניכוי המקדמה השוטפת הנ"ל נותנת העלאה חדשה בשיעור 8%. לגבי התקופה מינואר 1994 ועד מרס 1995, נקבע תשלום הפרשים בשיעור כולל של 122.75% . פרטי הסיכום ניתנים בחוזר האוצר מיום 13.9.95 שבנספח.

כעת סוכם גם שתבוצע הגדלת השכר בשיעור 3.24% החל מיוני 1995, בעקבות השינוי באוניברסיטאות. יצוין שצפוי בהמשך ביצוע יתרת ההעלאות שנקבעו שם, דהיינו 11.01% החל מינואר 1996, 3.24% מיולי 1996 ועוד 3.24% מינואר 1997.

מלבד השוואת סולם השכר עצמו כפי שסוכם לעיל, לא הושגה הסכמת האוצר להגדיל את ***התוספת המיוחדת***בשיעור20% תמורת התוספות היחודיות שקבלו הסגל האקדמי.

***כדי להשיג תוספת זו, עלינו להיערך למאבק מקצועי משותף עם עמיתינו במערכת הביטחון. הצעדים האירגוניים שיינקטו יפורסמו בעוד מועד,ויחולו*עלכל חברי האיגוד*.***

אני מאחל לך ברכת שנה טובה ולכולנו הצלחה מלאה במאבק המשותף.

                              בברכה,

                                     ד"ר ישראל זיידרמן, יו"ר האיגוד